
Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.52/2015 pentru modificarea şi completarea Legii nr.307/2006 privind apărarea împotriva incendiilor (PLx  865/2015), propunerii legislative pentru modificarea şi completarea Legii nr.307/2006 privind apărarea împotriva incendiilor (Plx 517/2014/2015) și proiectului de Lege pentru modificarea şi completarea art.44 din Legea nr.307/2006 privind apărarea împotriva incendiilor (PLx 41/2015), trimise Comisiei pentru administrație publică și amenajarea teritoriului pentru examinare pe fond, înregistrate cu nr.4c-6/498/10.12.2015, nr.4c-6/422/09.11.2015, respectiv nr.4c-6/491/09.12.2015.
PREŞEDINTE,

VICTOR - PAUL DOBRE
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ
 ŞI AMENAJAREA TERITORIULUI 
	Bucureşti,
	9.02.2016

	Nr. 4c-6/498
	PL x 865/2015

	Nr. 4c-6/422
	Pl x  517/2014

	Nr.4c-6/491
	PL x 41/2015


R A P O R T
asupra



- proiectului de Lege privind aprobarea Ordonanţei de urgenţă a Guvernului nr.52/2015 



pentru modificarea şi completarea Legii nr.307/2006 privind apărarea împotriva incendiilor



(PL-x nr. 865/2015)



-  propunerii legislative pentru modificarea şi completarea Legii nr.307/2006 



privind apărarea împotriva incendiilor (Pl-x nr. 517/2014)




- proiectului de Lege pentru modificarea şi completarea art.44 din Legea nr.307/2006 



privind apărarea împotriva incendiilor (PL-x nr. 41/2015)

În conformitate cu prevederile art.95 și 115 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.52/2015 pentru modificarea şi completarea Legii nr.307/2006 privind apărarea împotriva incendiilor, trimis cu adresa nr. PLx 865/2015 din 9 decembrie 2015 și înregistrat cu nr.4c-6/498/10.12.2015, cu propunerea legislativă pentru modificarea şi completarea Legii nr.307/2006 privind apărarea împotriva incendiilor, retrimisă cu adresa nr. Plx 517/2014/2015 din 4 noiembrie 2015 și înregistrat cu nr.4c-6/422/09.11.2015 și cu proiectul de Lege pentru modificarea şi completarea art.44 din Legea nr.307/2006 privind apărarea împotriva incendiilor, retrimis cu adresa nr. PLx 41/2015 din 2 decembrie 2015 și înregistrat cu nr.4c-6/491/09.12.2015.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat. 

1. Proiectul de Lege privind aprobarea Ordonanţei de urgenţă a Guvernului nr.52/2015 pentru modificarea şi completarea Legii nr.307/2006 privind apărarea împotriva incendiilor (PLx 865/2015) are ca obiect de reglementare modificarea şi completarea Legii nr.307/2006 privind apărarea împotriva incendiilor, în scopul stabilirii unor criterii pe baza cărora să se precizeze categoriile de construcții/activități la care se impune asigurarea identificării și evaluării riscului la incendiu. De asemenea, se crează cadrul legal prin care reprezentanții Inspectoratului General pentru Situații de Urgență vor aplica sigiliul asupra construcțiilor sau amenajărilor ca o măsură suplimentară de securitate. Aplicarea sigiliului la construcţiile sau amenajările operatorului economic în punctul de lucru vizează aplicarea acestuia doar pe căile de acces destinate clienţilor şi în situaţia în care operatorul economic are sediul/punctul de lucru şi domiciliul în aceeaşi locaţie cu privire la care se efectuează aplicarea sigiliului. Controlul de stat în domeniul apărării împotriva incendiilor se exercită, la nivel central, prin inspecţia de prevenire şi alte compartimente şi unităţi din structura sau subordinea Inspectoratului General, respectiv, la nivel local, prin inspecţiile de prevenire din cadrul inspectoratelor, în scopul aplicării unitare a prevederilor legale pe întregul teritoriu al României, potrivit competenţelor.
Senatul, în calitate de primă Cameră sesizată, a adoptat, în şedinţa din 7 decembrie 2015, proiectul de Lege privind aprobarea Ordonanţei de urgenţă a Guvernului nr.52/2015 pentru modificarea şi completarea Legii nr.307/2006 privind apărarea împotriva incendiilor (PLx 865/2015).
La întocmirea prezentului raport Comisia a avut în vedere:

- avizul favorabil al Consiliului Legislativ (nr.1192/04.11.2015)
- avizul favorabil al Comisiei pentru apărare, ordine publică și siguranță națională (nr.4c-12/397/17.12.2015)

- avizul favorabil cu un amendament admis al Comisiei pentru industrii și servicii (nr.4c-3/416/02.02.2016)
2. Propunerea legislativă pentru modificarea şi completarea Legii nr.307/2006 privind apărarea împotriva incendiilor (Plx 517/2014) are ca obiect de reglementare modificarea şi completarea Legii nr.307/2006 privind apărarea împotriva incendiilor, în sensul obligativității dotării locuințelor cu extinctoare, astfel încât să se îmbunătățească procesul de gestionare a situațiilor de urgență în cazul incendiilor în locuințe și gospodării.
Senatul în calitate de primă Cameră sesizată a respins, în şedinţa din 25 noiembrie 2014, propunerea legislativă pentru modificarea şi completarea Legii nr.307/2006 privind apărarea împotriva incendiilor (Plx 517/2014). 

În şedinţa Plenului Camerei Deputaţilor din ziua de miercuri, 4 noiembrie 2015, în temeiul art.70 din Regulamentul Camerei Deputaţilor, republicat, s-a hotărât retrimiterea propunerii legislative pentru modificarea şi completarea Legii nr.307/2006 privind apărarea împotriva incendiilor (Plx 517/2014), Comisiei pentru administraţie publică și amenajarea teritoriului în vederea unei noi examinări şi depunerii unui raport suplimentar.



Pentru această propunere legislativă a fost întocmit raportul nr.4c-6/367 din 22.04.2015 prin care s-a propus respingerea propunerii legislative.

La întocmirea prezentului raport Comisia a avut în vedere:
- avizul favorabil al Consiliului Legislativ (nr.323/31.03.2014) 

- avizul negativ al Comisiei juridice, de disciplină şi imunităţi(nr.4c-11/1158/03.12.2014) 

- avizul negativ al Comisiei pentru industrii şi servicii(nr.4c-3/364/09.12.2014)

-  avizul negativ al Comisiei pentru buget,finanţe şi bănci ( nr.4c-2/602/09.12.2014

- avizul negativ al Comisiei pentru apărare,ordine publică şi siguranţă naţională (nr.4c-12/292/ 03.12.2014)

- punctul de vedere negativ al Guvernului  (nr.1194/20.06.2014)
3. Proiectul de Lege pentru modificarea şi completarea art.44 din Legea nr.307/2006 privind apărarea împotriva incendiilor (PLx 41/2015) are ca obiect de reglementare modificarea şi completarea art.44 din Legea nr.307/2006 privind apărarea împotriva incendiilor, în sensul majorării cuantumului unor amenzi aplicabile pentru unele fapte contravenționale.

Senatul, în calitate de primă Cameră sesizată, a adoptat, în ședința din 5 februarie 2015, proiectul de Lege pentru modificarea şi completarea art.44 din Legea nr.307/2006 privind apărarea împotriva incendiilor (PLx 41/2015).

În şedinţa Plenului Camerei Deputaţilor din ziua de miercuri, 2 decembrie 2015, în temeiul art.70 din Regulamentul Camerei Deputaţilor, republicat, s-a hotărât retrimiterea proiectului de Lege pentru modificarea şi completarea art.44 din Legea nr.307/2006 privind apărarea împotriva incendiilor (PLx 41/2015), Comisiei pentru administraţie publică și amenajarea teritoriului în vederea unei noi examinări şi depunerii unui raport suplimentar.



Pentru acest proiect de lege a fost întocmit raportul nr.4c-6/31 din 20.05.2015 prin care s-a propus respingerea proiectului de lege.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.596/21.05.2014)
· avizul negativ al Comisiei pentru apărare, ordine publică și siguranță națională (nr.4c-12/30/24.02.2015)

· avizul favorabil al Comisiei juridice, de disciplină și imunități (nr.4c-11/123/17.02.2015)

· punctul de vedere favorabil al Guvernului (nr.1393/17.07.2014)


Potrivit prevederilor art.61 din Regulamentul Camerei Deputaţilor, republicat, comisia a examinat cele trei inițiative legislative sus-menționate în şedinţa din 9 februarie 2016.
La lucrările comisiei au fost prezenţi 21 deputaţi, din totalul de 23 membri ai comisiei.

La dezbaterile care au avut loc au participat, în calitate de invitați, în conformitate cu prevederile art.55 din Regulamentul Camerei Deputaţilor, republicat, domnul Raed Arafat - secretar de stat și domnul Duduc Gabriel Benone - șef Direcție Prevenire în cadrul Ministerului Afacerilor Interne.
În urma examinării intervenţiilor legislative, a amendamentelor înregistrate şi a opiniilor exprimate de către membrii Comisiei, s-a hotărât cu unanimitate de voturi, să se supună Plenului Camerei Deputaţilor adoptarea  proiectului de Lege privind aprobarea Ordonanţei de urgenţă a Guvernului nr.52/2015 pentru modificarea şi completarea Legii nr.307/2006 privind apărarea împotriva incendiilor (PLx 865/2015) cu amendamente admise prezentate în Anexa la prezentul raport și respingerea următoarelor două inițiative legislative: propunerea legislativă pentru modificarea şi completarea Legii nr.307/2006 privind apărarea împotriva incendiilor (Plx 517/2014) și proiectul de Lege pentru modificarea şi completarea art.44 din Legea nr.307/2006 privind apărarea împotriva incendiilor (PLx 41/2015) din următoarele considerente: soluţiile preconizate de iniţiator în propunerea legislativă pentru modificarea şi completarea Legii nr.307/2006 privind apărarea împotriva incendiilor (Plx 517/2014) apar ca excesive prin raportare la argumentele invocate, în condiţiile în care art.6 alin.(1) din Legea nr.307/2006 stipulează faptul că ”persoanele fizice şi juridice sunt obligate să respecte reglementările tehnice şi dispoziţiile de apărare împotriva incendiilor şi să nu primejduiască, prin deciziile şi faptele lor, viaţa, bunurile şi mediul.” În plus, măsura de dotare cu extinctoare a locuinţelor care aparţin persoanelor cu venituri reduse de către autorităţile publice centrale şi locale implică cheltuieli financiare suplimentare cu impact asupra deficitului bugetului general consolidat, fără ca propunerea legislativă să reglementeze în mod concret sursa de finanţare.
De asemenea, unele prevederi ale proiectul de Lege pentru modificarea şi completarea art.44 din Legea nr.307/2006 privind apărarea împotriva incendiilor (PLx 41/2015) au fost preluate în Ordonanţa de urgenţă a Guvernului nr.89/2014 pentru modificarea şi completarea unor acte normative în domeniul managementului situaţiilor de urgenţă şi al apărării împotriva incendiilor, proiectul de lege rămânând astfel fără obiect de reglementare.
  În raport cu obiectul şi conţinutul reglementării, cele trei inițiative legislative se încadrează în categoria legilor ordinare.
	PREŞEDINTE,
	                               SECRETAR,

	VICTOR - PAUL DOBRE

	RADU BABUȘ


Șef serviciu, Sofia Chelaru
Consilier, Elena Hrincescu











Consilier, Roxana Feraru

ANEXA

Amendamente admise
	Nr.

crt.


	Text OUG nr. 52/2015 


	Text adoptat

de Senat
	Amendamente admise (Autorul amendamentului)
	Motivarea amendamentelor propuse

	0
	1
	2
	3
	4

	1. 
	
	LEGE

privind aprobarea Ordonanței de urgență a Guvernului nr.52/2015 pentru modificarea și completarea Legii nr.307/2006 privind apărarea împotriva incendiilor
	Nemodificat
	

	2. 
	
	
Articol unic - Se aprobă Ordonanța de urgență a Guvernului nr.52 din 3 noiembrie 2015 pentru modificarea și completarea Legii nr.307/2006 privind apărarea împotriva incendiilor, publicată în Monitorul Oficial al României, Partea I, nr.828 din 5 noiembrie 2015.


	
Articol unic - Se aprobă Ordonanța de urgență a Guvernului nr.52 din 3 noiembrie 2015 pentru modificarea și completarea Legii nr.307/2006 privind apărarea împotriva incendiilor, publicată în Monitorul Oficial al României, Partea I, nr.828 din 5 noiembrie 2015, cu următoarele modificări și completări:
	Tehnică legislativă.

	3. 
	ORDONANŢĂ DE URGENŢĂ pentru modificarea şi completarea Legii nr.307/2006 privind apărarea împotriva incendiilor
	
	Nemodificat
	

	4. 
	
Articol unic - 307/2006Legea nr.  privind apărarea împotriva incendiilor, publicată în Monitorul Oficial al României, Partea I, nr. 633 din 21 iulie 2006, cu modificările şi completările ulterioare, se modifică şi se completează după cum urmează:
	
	Nemodificat
	

	5. 
	
1. La articolul 19, literele b) şi c) se modifică şi vor avea următorul cuprins:


"b) să asigure identificarea, evaluarea şi implementarea măsurilor de apărare împotriva incendiilor conform criteriilor stabilite;


c) să solicite şi să obţină avizele şi autorizaţiile de securitate la incendiu, prevăzute de lege, şi să asigure respectarea condiţiilor care au stat la baza eliberării acestora;"
	
	Nemodificat
	

	6. 
	
2. La articolul 21, litera d) se abrogă.
	
	Nemodificat
	

	7. 
	
3. La articolul 29, alineatul (3) se modifică şi va avea următorul cuprins:


"(3) Criteriile privind obligaţia identificării, evaluării şi implementării măsurilor de apărare împotriva incendiilor se stabilesc prin ordin al ministrului afacerilor interne, care se publică în Monitorul Oficial al României, Partea I."

	
	
1. La articolul 29, alineatul (3) se modifică şi va avea următorul cuprins:


(3) Criteriile privind obligaţia identificării, evaluării şi implementării măsurilor de apărare împotriva incendiilor se elaborează de către   Inspectoratul General pentru Situaţii de Urgenţă și se aprobă prin ordin al ministrului afacerilor interne, care se publică în Monitorul Oficial al României, Partea I.
(Autor: Comisia pentru administrație publică și amenajarea teritoriului)


	

	8. 
	
Art. 30 - (1)Începerea lucrărilor de execuţie la construcţii şi instalaţii tehnologice noi, dezvoltarea, modernizarea ori schimbarea destinaţiei celor existente, precum şi punerea în funcţiune a acestora se fac numai după obţinerea avizului sau a autorizaţiei de securitate la incendiu, după caz.
Legea 170/2015(1) Începerea lucrărilor de execuţie la construcţii şi amenajări noi, de modificare a celor existente şi/sau schimbarea destinaţiei acestora, precum şi punerea lor în funcţiune se fac numai după obţinerea avizului sau autorizaţiei de securitate la incendiu, după caz.
()

(2) Obligaţia solicitării şi obţinerii avizelor şi/sau a autorizaţiilor prevăzute la alin.(1) revine persoanei fizice ori juridice care finanţează şi realizează investiţii noi sau intervenţii la construcţiile existente ori, după caz, beneficiarului investiţiei.

(3) Avizele şi autorizaţiile prevăzute la alin. (1) se eliberează de inspectorate, în termen de cel mult 30 de zile de la depunerea cererii, în condiţiile prevăzute de normele metodologice de avizare şi autorizare privind securitatea la incendiu.

(4) Categoriile de construcţii şi amenajări care se supun avizării şi/sau autorizării privind securitatea la incendiu se aprobă prin hotărâre a Guvernului.

(5)Nerespectarea cerinţelor care au stat la baza eliberării avizului sau autorizaţiei de securitate la incendiu atrage sancţionarea conform legii şi, după caz, anularea avizului sau a autorizaţiei de securitate la incendiu.
(5) Nerespectarea cerinţelor care au stat la baza emiterii avizului sau autorizaţiei de securitate la incendiu, prevăzute în normele metodologice de avizare şi autorizare privind securitatea la incendiu, atrage sancţionarea conform legii şi pierderea valabilităţii avizului sau autorizaţiei de securitate la incendiu.
(Legea 170/2015)
 
((6)Anularea avizului sau autorizaţiei de securitate la incendiu impune sistarea lucrărilor de construcţii sau, respectiv, oprirea funcţionării ori utilizării construcţiilor sau amenajărilor respective.
554/20046) Litigiile generate de emiterea şi pierderea valabilităţii avizului sau autorizaţiei de securitate la incendiu se soluţionează potrivit Legii contenciosului administrativ nr., cu modificările şi completările ulterioare.

(Legea 170/2015)
(7)Măsura prevăzută la alin. (6) se comunică în cel mult 48 de ore, prin grija inspectoratului, la registrul comerţului, prefectului şi altor instituţii publice cu competenţe în domeniu.

(7) În situaţia în care se constată pierderea valabilităţii avizului de securitate la incendiu ori lucrările de construcţii au început fără acest document, inspectoratele pentru situaţii de urgenţă informează autoritatea care a emis autorizaţia de construire, respectiv structurile competente ale Inspectoratului de Stat în Construcţii, pentru a dispune măsurile prevăzute de lege.
(Legea 170/2015 )

554/2004(8)Litigiile generate de eliberarea şi anularea avizului ori autorizaţiei de securitate la incendiu se soluţionează potrivit Legii contenciosului administrativ nr. , cu modificările ulterioare.
Legea 170/2015(8) Pierderea valabilităţii autorizaţiei de securitate la incendiu şi încălcarea gravă a cerinţei securitate la incendiu care impune oprirea funcţionării ori utilizării construcţiilor sau amenajărilor se comunică la registrul comerţului, prefectului şi instituţiilor publice interesate, în cel mult 48 de ore.
()

(9) Normele metodologice de avizare şi autorizare privind securitatea la incendiu se elaborează de Inspectoratul General, se aprobă de ministrul administraţiei şi internelor şi se publică în Monitorul Oficial al României, Partea I.

	
	
2. La articolul 30, după alineatul (4) se introduc trei noi alineate, alin.(41), (42) și (43), cu următorul cuprins:

(41) Prin excepție de la prevederile alin.(1), pentru construcțiile și amenajările  din categoriile prevăzute la alin.(4), care au fost puse în funcțiune fără obținerea autorizației de securitate la incendiu, persoanele prevăzute la alin.(2) au obligația obținerii respectivului act administrativ până la data de 31 decembrie 2016.


(42) Până la obținerea autorizației de securitate la incendiu conform alin.(41), răspunderea exclusivă în ceea ce privește funcționarea constucțiilor și amenajărilor din punct de vedere al asigurării cerinței de securitate la incendiu revine beneficiarilor investițiilor.

(43) Excepția prevăzută la alin.(41) nu se aplică în situațiile în care se constată încălcarea gravă a cerinței de securitate la incendiu care impune oprirea funcționării ori utilizării construcțiilor sau amenajărilor, potrivit criteriilor stabilite prin hotărâre a Guvernului, cazuri care constituie contravenții potrivit legii.
(Autor: Comisia pentru administrație publică și amenajarea teritoriului)


	

	9. 
	
4. Articolul 46 se modifică şi va avea următorul cuprins:

(1) Constatarea contravenţiilor şi aplicarea sancţiunilor prevăzute la art. 44 se fac de către personalul prevăzut la art. 28 alin. (2)."Art. 46 - 

(2) Pe durata de oprire a funcţionării ori utilizării construcţiilor sau amenajărilor potrivit art. 44 pct. VI, acestora li se aplică/ridică sigiliul de către personalul prevăzut la art. 28 alin. (2).

(3) Primarii constată şi sancţionează contravenţiile prevăzute la art. 44 pct. I lit. b), pct. III lit. a) şi e) şi pct. IV lit. a).

2/2001(4) Prin derogare de la dispoziţiile art. 32 alin. (3) din Ordonanţa Guvernului nr.  privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, plângerea împotriva procesului-verbal de constatare a contravenţiei şi de aplicare a sancţiunii nu suspendă executarea sancţiunii contravenţionale complementare aplicate potrivit art. 44 pct. VI.

2/2001(5) În măsura în care prezenta lege nu dispune altfel, contravenţiilor prevăzute la art. 44 le sunt aplicabile dispoziţiile Ordonanţei Guvernului nr. , aprobată cu modificări şi completări prin Legea nr. 180/2002, cu modificările şi completările ulterioare."

	
	Nemodificat
	

	10. 
	
5. După articolul 46 se introduce un nou articol, articolul 461, cu următorul cuprins:

(1) Aplicarea sigiliului la construcţiile sau amenajările operatorului economic în punctul de lucru vizează aplicarea acestuia doar pe căile de acces destinate clienţilor şi în situaţia în care operatorul economic are sediul/punctul de lucru şi domiciliul în aceeaşi locaţie cu privire la care se efectuează aplicarea sigiliului."Art. 461 - 

(2) Concomitent cu aplicarea sigiliului la construcţiile sau amenajările operatorului economic în punctul de lucru, personalul prevăzut la art. 28 alin. (2) afişează la loc vizibil un anunţ referitor la oprirea funcţionării ori utilizării construcţiilor sau amenajărilor operatorului economic.


(3) Anunţul prevăzut la alin. (2) se afişează din interiorul construcţiilor sau amenajărilor operatorului economic în punctul de lucru pe geamurile tuturor uşilor de acces destinate intrării clienţilor sau pe geamul ferestrelor, după caz, în aşa fel încât să fie vizibil din exterior.

(4) Anunţul prevăzut la alin. (2) se tipăreşte cu litere de tipar de minimum 10 cm şi are următorul conţinut:


«Oprirea funcţionării ori utilizării construcţiilor sau amenajărilor de către .................. pentru încălcarea gravă a cerinţei de securitate la incendiu în ceea ce priveşte periclitarea vieţii ocupanţilor şi forţelor de intervenţie, neasigurarea stabilităţii elementelor portante, respectiv a limitării propagării focului şi fumului în interiorul edificiului şi la vecinătăţi.»

(5) În momentul aplicării/ridicării sigiliului la construcţiile sau amenajările operatorului economic în punctul de lucru personalul prevăzut la art. 28 alin. (2) încheie un proces-verbal de aplicare/ridicare a sigiliului.


(6) Dacă aplicarea sigiliului la construcţiile sau amenajările operatorului economic în punctul de lucru nu poate fi realizată la data constatării faptei, personalul prevăzut la art. 28 alin. (2) încheie un proces-verbal în care se descriu fapta şi împrejurările care nu au permis aplicarea sigiliului.


(7) Ridicarea sigiliului la construcţiile sau amenajările operatorului economic în punctul de lucru poate avea loc în oricare dintre următoarele situaţii:


a) împlinirea termenului pentru care a fost dispusă oprirea funcţionării ori utilizării construcţiilor sau amenajărilor construcţiilor ori amenajărilor operatorului economic în punctul de lucru;


b) în baza unei hotărâri judecătoreşti executorii;


c) schimbarea proprietarului sau utilizatorului spaţiului în care se află construcţiile sau amenajările operatorului economic în punctul de lucru, în condiţiile în care se schimbă destinaţia construcţiei sau profilul de activitate;


d) lucrări de reparaţii urgente sau necesare realizării cerinţei de securitate la incendiu în incinta construcţiilor sau amenajărilor operatorului economic în punctul de lucru;


e) obţinerea autorizaţiei de securitate la incendiu.


(8) În cazurile prevăzute la alin. (7) lit. b)-e) contravenientul are obligaţia de a solicita, în scris, instituţiei în care îşi desfăşoară activitatea personalul prevăzut la art. 28 alin. (2) care a aplicat sigiliul la construcţiile sau amenajările operatorului economic în punctul de lucru ridicarea sigiliului, ataşând totodată înscrisuri doveditoare.


(9) Ridicarea sigiliului se realizează în maximum 5 zile de la primirea solicitării.


(10) În cazul prevăzut la alin. (7) lit. d) termenul pentru care a fost dispusă perioada de ridicare a sigiliului nu poate depăşi timpul necesar realizării lucrărilor în cauză. După realizarea scopului pentru care a fost solicitată ridicarea sigiliului, la construcţiile sau amenajările operatorului economic în punctul de lucru se aplică sigiliul până la obţinerea autorizaţiei de securitate la incendiu.

(11) Operatorul economic poate face solicitarea prevăzută la alin. (7) lit. c) o singură dată pe toată perioada pentru care a fost dispusă măsura opririi funcţionării ori utilizării construcţiilor sau amenajărilor în punctul de lucru."


	
	
3. La articolul 461, alineatul (4)  se modifică  şi va avea următorul cuprins: 
Nemodificat
Nemodificat
Nemodificat

(4) Anunţul prevăzut la alin. (2) se tipăreşte cu litere de tipar de minimum 10 cm şi are următorul conţinut:

«Oprirea funcţionării ori utilizării construcţiilor sau amenajărilor de către Inspectoratul pentru Situaţii de Urgenţă pentru încălcarea gravă a cerinţei de securitate la incendiu în ceea ce priveşte periclitarea vieţii ocupanţilor şi forţelor de intervenţie, neasigurarea stabilităţii elementelor portante, respectiv a limitării propagării focului şi fumului în interiorul edificiului şi la vecinătăţi.»
(Autori: Comisia pentru industrii și servicii și Comisia pentru administrație publică și amenajarea teritoriului)

	Redactare în conformitate cu prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.

